text: Røveri på McDonalds tidligt i morges
  19 april 2014 kl. 08.25
  En McDonalds restaurant blev tidligt i morges udsat for et røveri.
  Tre mænd begik i morges kl. halv seks røveri mod McDonalds ved motorvejen i Rødekro.
  Den ene var bevæbnet med en pistol.
  Under røveriet talte de engelsk, oplyser politiet til TV SYD.
  Politiet vil ikke oplyse hvor mange penge, røverne slap væk med.
  De tre røvere havde mørke hættetrøjer på, mørke bukser og handsker.
  Manden med pistolen havde hvide kondisko på.
  Politiet efterlyser vidner.
  Muligvis har der været en fjerde involveret med en bil.
  Politiet vil derfor gerne høre om nogen har set en bil vente på motorvejsbroen eller i området.
  Politiet har tlf. 114.
  